Rikunarita-ORG/Wikinium huggingface dataset:
# బౌల్డ్

బౌల్డ్ ఔటైన బ్యాటరు
క్రికెట్‌లో, బ్యాటరు రక్షించుకుంటూ ఉన్న వికెట్లను లక్ష్యంగా చేసుకుని బౌలరు, బౌలింగు చేసి, వికెట్లను పడవేసి, ఆ బ్యాటరును ఔట్ చేయడాన్ని **బౌల్డ్** అంటారు. బౌలింగు చేసే చర్యను కూడా ఇంగ్లీషులో భూతకాలంలో బౌల్డ్ అనే అంటారు.

స్కోరుకార్డులో బ్యాటర్‌ను అవుట్ చేసినది ఏ బౌలరో చూపించేందుకు ఈ పదాన్ని వడాతారు. బ్యాటరు బౌల్డ్ అయినప్పుడు, లెగ్ బిఫోర్ వికెట్ (LBW), క్యాచ్, స్టంప్డ్ లేదా హిట్ వికెట్ అయిన సందర్భాల్లో ఇలా వాడతారు.

## బ్యాటర్ ఔటవడం

 NSW బ్రేకర్స్ ఆల్ రౌండర్ నికోలా కారీ బౌల్డ్ అయ్యాడు. బంతిని ఎగిరిన బెయిళ్ళను గమనించండి, ఒక బెయిలు రెండు ముక్కలైంది.
బౌల్డ్ పద్ధతిలో ఔటవడాన్ని *క్రికెట్ చట్టాల లోని* చట్టం 32 (బౌల్డ్) ద్వారా నిర్వచించారు.

బౌలర్ వేసిన బంతి వికెట్లను పడగొడితే, సంబంధిత బ్యాటరు అవుటైనట్లు. వికెట్లను పడగొట్టడానికి ముందు బంతి, బ్యాటును, గ్లోవ్‌లను, బ్యాటర్‌ శరీరాన్ని తాకిందా లేదా అనేది అప్రస్తుతం. అయితే అది మరొక ఆటగాడిని గానీ అంపైర్‌ను గానీ తాకి ఉండకూడదు. అంటే బౌల్డ్ ఔటనేది అన్ని రకాల ఔట్ల లోకీ చాలా స్పష్టమైనది. దాదాపుగా అంపైర్‌కి అప్పీల్ చెయ్యాల్సిన అవసరమే ఉండదు. బౌల్డైన బ్యాటరు తాను ఔటైనట్లు స్వచ్ఛందంగా అంగీకరిస్తాడు.

బంతి బ్యాటరును అసలు తాకకుండా వికెట్లను పడవేస్తే, దానిని *క్లీన్ బౌల్డ్* అంటారు. బంతి బ్యాటుకు తగిలి, పక్కకు మళ్లి, బ్యాటర్‌ని బౌల్డ్ చేస్తే, అనధికారికంగా దాన్ని *ప్లే ఆన్*, *నాక్ ఆన్*, *కట్ ఆన్* లేదా *డ్రాగ్డ్ అని* అంటారు. బంతి బ్యాటు, ప్యాడుకూ మధ్య గుండా దూసుకుపోయి వికెట్ల పడేస్తే బౌల్డ్ త్రూ ది గేట్ అనీ, బంతి బ్యాటరు కాళ్ళ వెనక నుండీ వెళ్ళి వికెట్లను పడేస్తే బౌల్డ్ ఎరౌండ్ ది లెగ్స్ అనీ అంటారు.

నో-బాల్, వైడ్ బాల్ లలో బంతి వికెట్లను పడేసినా బ్యాటరు బౌల్డ్ ఔటవడు. డెడ్ బాల్ లో కూడా అంతే.

బ్యాటరు బౌల్డ్ ఔటవడంతో పాటు వేరే విధంగా కూడా ఔటైతే, బౌల్డ్‌నే పరిగణిస్తారు. ఉదాహరణకు, బంతి బ్యాటరు బ్యాటును తాకి, స్టంపుల మీదికి వెళ్ళి, బెయిళ్ళను పడేసాక బంతిని పీల్డరు పట్టుకుంటే ఆ బ్యాటరును క్యాచ్ అయూటైనట్లు కాకుండా, బౌల్డ్ అవుట్ అయినట్లు ప్రకటిస్తారు.

1877 - 2012 మధ్య జరిగిన మొత్తం టెస్ట్ మ్యాచ్‌లలో 21.4% అవుట్లు బౌల్డ్ ద్వారా అయినవి. క్యాచౌట్ల తర్వాత బ్యాటర్లు అవుటైన ఘటనల్లో ఇది రెండవ స్థానంలో ఉంది.

బ్యాటరు బౌల్డ్ అయితే ఆ వికెట్ బౌలరుకు దక్కుతుంది.

టెస్టుల్లో అత్యధిక బ్యాటర్లను (167) బౌల్డ్ పద్ధతి ద్వారా అవుట్ చేసిన రికార్డు ముత్తయ్య మురళీధరన్ పేరిట ఉంది.

## స్కోరు కార్డు

స్కోరుకార్డులో బ్యాటరు 'c స్మిత్ b జోన్స్' అని ఉంటే, దానర్థం, 'క్యాచ్ స్మిత్, బౌల్డ్ జోన్స్' అని. జోన్స్ బంతి వేయగా, స్మిత్ క్యాచ్ పట్టగా బ్యాటరు ఔటయ్యాడని అర్థం.

'lbw b జోన్స్' అని రాస్తే దాన్ని 'lbw బౌల్డ్ జోన్స్' అని చదువుతారు. జోన్స్ బంతి వేయగా, అతను LBW అవుట్ అయ్యాడని దీనికి అర్థం.

## మూలాలు
# కాన్పూరు

| కాన్పూరు |
| --- |
| మెట్రోపాలిటన్ |
| ఎగువ కుడి నుండి సవ్యదిశలో: గ్రీన్ పార్క్ స్టేడియం, సివిల్ లైన్స్ జిల్లా, కాన్పూర్ పోలీస్ హెడ్ క్వార్టర్స్, ల్యాండ్‌మార్క్ హోటల్, కాన్పూర్ మెమోరియల్ చర్చి, జెకె టెంపుల్ |
|  |

**కాన్పూర్** ఉత్తరప్రదేశ్ లోని కాన్పూర్ నగర్ జిల్లాలో ఉన్న రెండవ అతిపెద్ద నగరం. భారతదేశం లోని అత్యధిక జనాభా గలిగిన ప్రాంతాల్లో 12 వస్థానం కలిగిన నగరం. ఈ నగరం పారిశ్రామికంగా అభివృద్ధి చెందింది. 1959 లో ఇక్కడ ఐఐటీ ఏర్పాటు చేశారు.కాన్పూర్ నగరానికి ఆ పేరు కర్ణుని పేరు మీదుగా వచ్చిందని చెబుతారు.ఈ ప్రాంతం తోళ్ళ వ్యాపారానికి ప్రసిద్ధి చెందింది

## చరిత్ర

1207లో కణ్హ అనే రాజు కణ్హాపురా అనే గ్రామాన్ని నిర్మించాడు. ఆ గ్రామం కాలక్రమంలో కాన్పూర్ గా మారింది.ప్రప్రథమ భారత స్వాతంత్ర్య పోరాటం 1857 లో కాన్పూర్ కీలక పాత్రను పోషించింది. ఈస్ట్ ఇండియా కంపెనీకి వ్యతిరేకంగా భారతీయ సిపాయిలు నానా సాహెబ్ నాయకత్వంలో తిరుగుబాటు చేసారు.

## జనాభా

2011 జనాభా లెక్కల ప్రకారం **కాన్పూర్** నగర జనాభా 2,767,031.అక్షరాస్యత సుమారు 84 శాతం. లింగ నిష్పత్తి 842 (1000 పురుషులకు).కాన్పూర్ లో హిందుమతాన్ని సుమారు 78 శాతం మంది, ఇస్లాంను సుమారు 20 శాతం మంది అనుసరిస్తున్నారు.

## పర్యాటక ప్రదేశాలు

* భితర్గావ్

## ప్రముఖులు

* నిధి ఉత్తమ్ - టెలివిజన్, సినిమా నటి
* మాయా అలగ్ - భారతీయ టెలివిజన్, చలనచిత్ర నటి
* రీతూ మహేశ్వరి - ఇండియన్ అడ్మినిస్ట్రేటివ్ సర్వీస్ అధికారి
* పూర్ణిమా వర్మ - రాజకీయ, సామాజిక కార్యకర్త. ఉత్తర ప్రదేశ్ మోహన్‌లాల్‌గంజ్ లోక్‌సభ నియోజకవర్గం పార్లమెంటు సభ్యురాలు.

## ఇవి కూడా చూడండి

* లోహియా మెషినరీ లిమిటెడ్

## మూలాలు

## వెలుపలి లంకెలు
# బాలీవుడ్ హంగామా

బాలీవుడ్ హంగామా|  |
| Type of site | వినోద వార్తలు, సమీక్షలు |
| Available in | ఇంగ్లీష్, హిందీ |
| Owner | హంగామా డిజిటల్ మీడియా ఎంటర్‌టైన్‌మెంట్ |
| Commercial | అవును |
| Registration | ఉచిత/చందా |
| Launched | 16 జూన్ 1998 (1998-06-16) |

**బాలీవుడ్ హంగామా** (ఆంగ్లం: Bollywood Hungama) ఈ వెబ్సైట్ భారతీయ చిత్ర పరిశ్రమకు సంబంధించిన వార్తలు, ముఖ్యంగా బాలీవుడ్, చలనచిత్ర సమీక్షలు, బాక్సాఫీస్ నివేదికలను అందిస్తుంది. 1998 జూన్ 15న ప్రారంభించిన ఈ వెబ్సైట్ కు మొదట "IndiaFM.com" అని పేరు ఉండేది. 2008లో దీని పేరును "బాలీవుడ్ హంగామా" గా మార్చారు.

గతంలో ఇండియా ఎఫ్ఎమ్ గా పిలువబడే బాలీవుడ్ మ్యాడ్నెస్ బాలీవుడ్ వినోద వెబ్సైట్, ఇది హంగామా డిజిటల్ మీడియా ఎంటర్టైన్మెంట్ యాజమాన్యంలో ఉంది, ఇది 2000లో వెబ్సైట్ ను కొనుగోలు చేసింది.

## మూలాలు
# నరసింహ (సినిమా)

|  |
| --- |
| **నరసింహ** (1999 తెలుగు సినిమా) |
|  నరసింహ DVD ముఖచిత్రం |
| దర్శకత్వం | కె. ఎస్. రవికుమార్ |
| రచన | కె. ఎస్. రవికుమార్ |
| తారాగణం | రజనీకాంత్, శివాజీ గణేశన్, రమ్య కృష్ణ, సౌందర్య, లక్ష్మి, నాజర్, ప్రీత విజయకుమార్, అబ్బాస్ |
| సంగీతం | ఎ.ఆర్. రెహమాన్ |
| భాష | తెలుగు |

**నరసింహ** కె. ఎస్. రవికుమార్ దర్శకత్వంలో రజనీకాంత్ నటించిన ఒక డబ్బింగ్ సినిమా. ఇది 1999 లో విడుదలైంది. ఇది తమిళ సినిమా *పడయప్పా* కు అనువాదం.

## కథ

నరసింహ (రజనీకాంత్) ఒక జమీందారు (శివాజీ గణేశన్) కొడుకు. పట్నంలో చదువుకుని ఊరికి వస్తాడు. ఆమె నరసింహను పెళ్ళి చేసుకోవాలనుకుంటుంది. కానీ నరసింహకు మాత్రం ఆమె ప్రవర్తన నచ్చదు. నీలాంబరి ఇంట్లో పనిచేసే వసుంధర (సౌందర్య) ను ఆరాధిస్తుంటాడు. అక్రమ సారా కేసులో నరసింహ తన తమ్ముళ్ళనే అరెస్టు చేయిస్తాడు. దాంతో అతని చిన్నాన్నలు ఆస్తిని పంచమని గొడవ చేస్తారు. ఆస్తి పంచడం ఇష్టం లేక జమీందారు తన ఆస్తినంతా తమ్ముళ్ళకే ఇచ్చేసి తన కొడుకు సంపాదనతో కొన్న ఊరి బయటి స్థలంలోకి మారాలనుకుంటాడు. కానీ ఆ వియోగం తట్టుకోలేక ఆ ఇంట్లోనే మరణిస్తాడు.

## నటీనటులు

* రజనీకాంత్ - నరసింహ
* శివాజీ గణేశన్ - నరసింహ తండ్రి
* రమ్యకృష్ణ - నీలాంబరి
* సౌందర్య - వసుంధర
* లక్ష్మి - నరసింహ తల్లి
* సితార - నరసింహ చెల్లెలు
* రాధారవి
* నాజర్ - సూర్యప్రకాష్
* రాజా రవీంద్ర
* సెంథిల్
* అబ్బాస్ - చంద్రప్రకాష్
* ప్రీతా విజయకుమార్
* ప్రకాష్ రాజ్ - పోలీస్ అధికారి
* కె. ఎస్. రవికుమార్

## పాటలు

* ఎక్కు తొలిమెట్టు - శ్రీరాం కోరస్
* కిక్కు ఎక్కెలే - మనో, ఫెబి
* చుట్టు చుట్టి - ఎస్.పి.బాలసుబ్రహ్మణ్యం, హరిణి
* మెరిసేటి పువ్వా - శ్రీనివాస్, నిత్యశ్రీ, శ్రీరాం
* సింగమల్లే నువ్వు శిఖరము చేరు... నా పేరు నరసింహ - ఎస్.పి.బాలసుబ్రహ్మణ్యం కోరస్

## బయటి లింకులు

* యూ ట్యూబ్ లో నరసింహ పూర్తి సినిమాను చూడండి.
# స్నేహం కోసం

| స్నేహం కోసం |
| --- |
|  |
| దర్శకత్వం | కె. ఎస్. రవికుమార్ |
| రచన | ఎ. ఎం. జ్యోతికృష్ణ (కథ), కె. ఎస్. రవికుమార్ (చిత్రానువాదం), పరుచూరి సోదరులు (మాటలు) |
| నిర్మాత | ఎ. ఎం. రత్నం |
| తారాగణం | చిరంజీవి, మీనా , విజయకుమార్ |
| ఛాయాగ్రహణం | కె. దత్తు |
| కూర్పు | కోలా భాస్కర్ |
| సంగీతం | ఎస్. ఎ. రాజ్ కుమార్ |
| నిర్మాణ సంస్థ | శ్రీ సూర్యా మూవీస్ |
| విడుదల తేదీ | 1999 |
| భాష | తెలుగు |

**స్నేహం కోసం** 1999 లో కె. ఎస్. రవికుమార్ దర్శకత్వంలో విడుదలైన సినిమా. చిరంజీవి, మీనా ఇందులో ప్రధాన పాత్రధారులు. శ్రీ సూర్య మూవీస్ బ్యానరు పై ఎ. ఎం. రత్నం ఈ చిత్రాన్ని నిర్మించాడు. చిరంజీవి ఇందులో తండ్రీ కొడుకులుగా ద్విపాత్రాభినయం చేశాడు. తండ్రి చిరంజీవికి ఆప్తమిత్రుడిగా ప్రముఖ నటుడు విజయకుమార్ నటించాడు.

తమిళంలో కె. ఎస్. రవికుమార్ దర్శకత్వంలోనే వచ్చిన *నట్పుక్కాగ* అనే చిత్రం ఈ సినిమాకు మాతృక. తమిళంలో శరత్ కుమార్, సిమ్రాన్ జంటగా నటించారు.

## కథ

అనకాపల్లి గ్రామంలో జమీందారు పెద్దయ్య (విజయ కుమార్) దగ్గర నమ్మినబంటు చిన్నయ్య (చిరంజీవి). పెద్దయ్య పెద్ద కూతురు గౌరి (సితార)ని తన బావమరిది పెద్దబ్బాయి (ప్రకాష్ రాజ్)కి ఇచ్చి పెళ్ళి చేసి ఉంటాడు. కానీ ఆ కుటుంబం అంటే పెద్దయ్యకి పడదు. చిన్న కూతురు ప్రభావతి (మీనా) విదేశాల్లో చదువుకుని వస్తుంది. తండ్రి దగ్గర మాత్రం అక్క గౌరిని ద్వేషించినట్లు నటించినా తనను చిన్నప్పటి నుంచి ఎత్తుకుని పెంచిన ఆమె మీద అభిమానం చూపిస్తుంటుంది.

## తారాగణం

* సింహాద్రి/చిన్నయ్య గా చిరంజీవి ద్విపాత్రాభినయం
* పెద్దయ్య గా విజయ కుమార్
* ప్రభావతి గా మీనా
* గౌరి గా సితార
* పెద్దబ్బాయి గా ప్రకాష్ రాజ్
* రంజిత్
* లక్ష్మి గా సుజాత
* సింహాద్రి తల్లి గా నిర్మలమ్మ
* భద్రాచలం గా బ్రహ్మానందం
* గోవిందయ్య గా కోట శ్రీనివాస రావు
* బసవయ్య గా బాబు మోహన్
* మల్లికార్జున రావు
* అన్నవరం గా ఎం. ఎస్. నారాయణ
* ఆటో డ్రైవరు గా గుండు హనుమంతరావు
* రాగిణి
* నిమ్మి
* శ్రీదేవి
* భాస్కర్
* పవన్ కుమార్

## విశేషాలు

* తమిళ చిత్రం *నట్పుక్కాగ* ఈ చిత్రానికి మూలం. శరత్ కుమార్ కథా నాయకుడు.

## పాటలు

ఈ సినిమాలో వేటూరి సుందర్రామ్మూర్తి, సిరివెన్నెల సీతారామ శాస్త్రి, భువన చంద్ర, ఎ. ఎం. రత్నం, చంద్రబోస్ పాటలు రాశారు. ఎస్. పి. బాలసుబ్రహ్మణ్యం, మనో, ఉదిత్ నారాయణ్, జయచంద్రన్, రాజేష్, కృష్ణంరాజు, కవిత కృష్ణమూర్తి, సుజాత, సౌమ్య పాటలు పాడారు,

1. అయ్యగారూ భలే మంచి వారు (గానం: బాలు) రచన: ఏ. ఎం రత్నం .
2. ఒళ్లంత సెగలు
3. కైకలూరి కన్నె పిల్లా... (గానం: ఉదిత్ నారాయణ్, వనితా కృష్ణమూర్తి) రచన: వేటూరి సుందర రామమూర్తి.
4. మీసమున్న నేస్తమా నీకు రోషమెక్కువ , రాజేష్, రచన సిరివెన్నెల సీతారామశాస్త్రి.
5. ఊహాలలో ఊపిరిలో ఎస్ పి బాలసుబ్రహ్మణ్యం, సుజాత మోహన్ , రచన:భువనచంద్ర .
6. గుండెల్లో గుబులు , సౌమ్య , రచన: ఎ.ఏం రత్నం

## మూలాలు
# జైసింహా

| జై సింహా |
| --- |
| చలనచిత్ర పోస్టర్ |
| దర్శకత్వం | కె.ఎస్.రవికుమార్ |
| రచన | ఎం.రత్న్ం (కథ/సంభాషణలు) |
| స్క్రీన్ ప్లే | కె.ఎస్.రవికుమార్ |
| నిర్మాత | సి.కళ్యాణ్ |
| తారాగణం | నందమూరి బాలకృష్ణ నయనతార నటాషా దోషి హరిప్రియ |
| ఛాయాగ్రహణం | సి. రాంప్రసాద్ |
| కూర్పు | ప్రవీణ్ అంటోనీ |
| సంగీతం | చిరంతన్ భట్ట్ |
| నిర్మాణ సంస్థ | సి.కె. ఎంటర్‌టైన్‌మెంట్స్ |
| విడుదల తేదీ | 2018 జనవరి 12 (2018-01-12) |
| సినిమా నిడివి | 164 నిముషాలు |
| దేశం | భారతదేశం |
| భాష | తెలుగు |
| బడ్జెట్ | ₹30 crore (US$3.8 million) |
| బాక్సాఫీసు | 50 కోట్లు  |

**జైసింహా** 2018 జనవరి 18న విడుదలైన తెలుగు చిత్రం. చిల్లర కళ్యాణ్ నిర్మాత.

## కథ

విశాఖపట్నం లోని ఒక ఆసుపత్రిలో గౌరి(న‌య‌న‌తార‌), ఆమె తండ్రి(ప్ర‌కాష్ రాజ్‌)ను చూపించ‌డంతో క‌థ మొద‌లవుతుంది. త‌దుప‌రి స‌న్నివేశంలో న‌ర‌సింహ(బాల‌కృష్ణ‌) త‌న చిన్న బిడ్డ‌తో కూర్గ్‌, కేర‌ళ ప్రాంతాల‌కు వెళ‌తాడు. అక్క‌డ త‌న బిడ్డ‌కు స‌రిప‌డే వాతావ‌ర‌ణం లేద‌ని తెలుసుకుని చివ‌ర‌కు త‌మిళ‌నాడులోని కుంభ‌కోణం చేరుకుంటాడు. అక్క‌డ వెంక‌టేశ్వ‌ర స్వామి ప్రధాన ధ‌ర్మ‌క‌ర్త (ముర‌ళీమోహ‌న్‌) ప‌రిచ‌యం అవుతాడు. ఆయ‌న ఇంట్లోకి ప‌నికి కుదురుకుంటాడు. ఆల‌య ఆర్చ‌కుల‌కు, పోలీసుల‌కు జ‌రిగిన గొడ‌వ‌ల్లో న‌ర‌సింహం చొర‌వ తీసుకుని, జిల్లా ఎస్.పితో అర్చ‌కుల‌కు క్ష‌మాప‌ణ చెప్పిస్తాడు. దాంతో ఎస్‌.పి..న‌ర‌సింహంపై ప‌గ పెంచుకుంటాడు.

కుంభ‌కోణంలోనే పెద్ద రౌడీ అయిన క‌నియ‌ప్ప‌న్ త‌మ్ముడిని చంపి, ఆ హ‌త్య‌ను న‌రసింహంపై మోపే ప్ర‌య‌త్నం చేస్తాడు ఎస్‌.పి. అక్క‌డే క‌థ మ‌లుపు తిరుగుతుంది. ఉరిశిక్ష ప‌డిన ఖైదీ(అశుతోష్ రాణా)..న‌ర‌సింహంను చంపాల‌నుకుంటుంటాడు. అందుక‌ని మంచి అదునుకోసం ఎదురు చూస్తుంటాడు. ఆ స‌మ‌యంలో న‌ర‌సింహంకు ఓ ఆశ్చ‌ర్య‌క‌ర‌మైన విష‌యం తెలుస్తుంది. అస‌లు ఎస్‌.పికి, న‌రసింహానికి ఉన్న సంబంధం ఏంటి? అస‌లు గౌరి ఎవ‌రు? గౌరికి, న‌ర‌సింహంకు ఉన్న బంధం ఏంటి? వైజాగ్‌కు, న‌ర‌సింహంకు ఎలాంటి అనుబంధం ఉంటుంది? అస‌లు న‌ర‌సింహం త‌న కొడుకుతో క‌ర్ణాట‌క‌, కేర‌ళ‌, త‌మిళ‌నాడు రాష్ట్రాల‌కు ఎందుకు వెళుతుంటాడు? అనే విష‌యాలు మిగిలిన కథలో భాగం.

## తారాగణం

* నందమూరి బాలకృష్ణ
* నయన తార
* న‌టాషా దోషి
* హరిప్రియ
* ప్రియ
* ప్రకాష్ రాజ్
* బ్రహ్మానందం
* మాగంటి మురళీమోహన్
* అశుతోష్ రాణా
* ప్రభాక‌ర్

## సాంకేతికవర్గం

* సంగీతం - చిరంతన్ భట్
* నిర్మాణ సంస్థ: సి.కె. ఎంటర్‌టైన్‌మెంట్స్
* చాయాగ్ర‌హ‌ణం: రాంప్ర‌సాద్‌
* మాట‌లు: ఎం.ర‌త్నం
* క‌ళ: నారాయ‌ణ‌రెడ్డి
* నిర్మాత: సి.క‌ల్యాణ్‌
* ద‌ర్శ‌క‌త్వం: కె. ఎస్. రవికుమార్

## మూలాలు

## బయటి లంకెలు
# రూలర్ (స్కేల్)

కొలబద్ద

రకరకాల రూలర్లు
ముడుచుకునే సౌకర్యమున్న టేప్ కొలత
దగ్గర నుంచి ఉక్కు రూలర్
**రూలర్** (Ruler) అనేది ఒక కొలత సాధనం. రూలర్‌ను దూరాలను కొలవడానికి లేదా సరళ రేఖలను గీయడానికి ఉపయోగిస్తారు. కొన్నిసార్లు ఎంత పొడవు వరకు అవసరమో అంతవరకు కొలుస్తారు. చాలా వరకు రూలర్లు అవి ఎంత పొడవున వుంటాయో అంత పొడవున సంఖ్యలను, పంక్తులను కలిగివుంటాయి. రూలర్‌పై ఉన్న సంఖ్యలు మిల్లీమీటర్లను, సెంటిమీటర్లను, అంగుళాలను, అడుగులను, మీటర్లను తెలియజేస్తాయి. సాధారణంగా విద్యార్థులు ఉపయోగించే చిన్న రూలర్ స్కేల్ 15 సెంటిమీటర్లు (6 అంగుళాలు లేదా అర అడుగు) లేదా 30 సెంటిమీటర్లు (12 అంగుళాలు లేదా ఒక అడుగు) ఉంటుంది. సాధారణంగా బట్టల దుకాణంలో బట్టను కొలుచుటకు ఉపయోగించే స్కేలు మీటరు పొడవు ఉంటుంది. స్కేల్‌పై పలు కొలతలను గుర్తించుటకు వీలుగా మిల్లీమీటర్లను సూచించుటకు సన్నని, చిన్న గీతలను ఉంచుతారు, 5 మిల్లీమీటర్లకు కొంచెం పెద్దగా ఉండే సన్న గీతను, సెంటీమీటర్లను సూచించుటకు ఇంకొంచెం పెద్దగా ఉండే గీతను, ఆ గీత వద్ద సంఖ్యను ఉంచుతారు, అలాగే అంగుళాని సూచించుటకు మరొక వైపున (సెంటిమీటర్ల సూచికకు ఎదురువైపు) గీతలను, సంఖ్యలను ఉంచుతారు. స్కేల్లను చెక్కతోను, ప్లాస్టిక్‌తోను, లోహలతోను, బట్టతోను తయారు చేస్తారు. స్కేల్లు అనేక రకములు ఉన్నవి. కొన్ని పొడవైన స్కేల్లను మడత పెట్టవచ్చు, లేదా చుట్టుకోవచ్చు.

## మూలాలు
# ఆర్. బి. చౌదరి

| రతన్‌లాల్ భగత్‌రామ్ చౌదరి |
| --- |
|  |
| జననం | 18 ఏప్రిల్ 1949 మద్రాస్, మద్రాస్ ప్రెసిడెన్సీ, భారతదేశం |
| మరణం | 2026 మే 5(2026-05-05) (వయసు: 77) జూన్తా గ్రామం సమీపంలో, బేవార్, రాజస్థాన్, భారతదేశం |
| వృత్తి | సినీ నిర్మాత |
| క్రియాశీలక సంవత్సరాలు | 1988–2026 |
| భాగస్వామి | మహ్జబీన్ |
| పిల్లలు | 4, వీరిలో జితన్ రమేష్, జీవా ఉన్నారు |

**ఆర్. బి. చౌదరి** (జనం 1950 మ. 2026 మే 5), ఒక ప్రముఖ సినీ నిర్మాత. సూపర్ గుడ్ ఫిలింస్ సంస్థ ద్వారా తెలుగు, తమిళ, మలయాళ, హిందీ భాషల్లో తొంభైకి పైగా సినిమాలు నిర్మించాడు. తెలుగులో సూర్యవంశం, సుస్వాగతం, రాజా, నువ్వు వస్తావని, నిన్నే ప్రేమిస్తా ఆయన నిర్మించిన కొన్ని సినిమాలు. తెలుగు, తమిళంలో ఆయన నిర్మించిన మూడు సినిమాలు ఫిల్మ్ ఫేర్ పురస్కారాలు అందుకున్నాయి. ఆయన కుమారుడు జీవా తెలుగు, తమిళ భాషల్లో ప్రముఖ నటుడు. మరో కొడుకు జితన్ రమేష్ కూడా సినీ నటుడే.

## నేపథ్యం

ఆర్.బి.చౌదరి 1950 మద్రాసు లోని బి.ఆర్.చౌదరి , పార్వతి బాయి దంపతులకు జన్మించాడు.ఈయన అసలు పేరు రతన్‌లాల్ భగత్‌రామ్ చౌదరి. ఈయన రాజస్థానీ కుటుంబానికి చెందిన వాడు. ఈయన ఉక్కు, ఎగుమతులు, నగలు మొదలైన వ్యాపారాలు చేసి తర్వాత సినీ నిర్మాణ రంగంలోకి ప్రవేశించాడు.

## నిర్మాత

మొదటగా మలయాళ చిత్ర పరిశ్రమలో నిర్మాతగా తన ప్రస్థానం ప్రారంభించాడు. సూపర్ అనే పేరుతో సినిమాలు నిర్మించాడు. 1989 నుంచి తమిళ సినిమాల నిర్మాణం మొదలు పెట్టాడు. చౌదరి తన నిర్మాణ సంస్థ సూపర్ గుడ్ ఫిలింస్ ద్వారా నిర్మించబడిన నాలుగు సినిమాలకు ఫిలిం ఫేర్ అవార్డులు వచ్చాయి. ఈ సంస్థ ద్వారా అనేకమంది నూతన దర్శకులను, నటీ నటులను, సాంకేతిక నిపుణులను పరిచయం చేశాడు.

## సినిమాలు

* సూర్యవంశం
* సుస్వాగతం
* నేను ప్రేమిస్తున్నాను
* రాజా
* నేటి గాంధీ
* శీను
* నువ్వు వస్తావని
* నిన్నే ప్రేమిస్తా
* ప్రియమైన నీకు
* సింహరాశి
* స్నేహమంటే ఇదేరా
* శివరామరాజు
* లవ్ టుడే
* విద్యార్థి
* సంక్రాంతి
* అందాల రాముడు
* అన్నవరం
* నవవసంతం
* గోరింటాకు
* రచ్చ
* మిస్టర్ పెళ్ళికొడుకు
* ద్వారక
* భవనమ్ (2024)

## పురస్కారాలు

**ఫిల్మ్‌ఫేర్ అవార్డ్స్(ఉత్తమ చిత్రం ) వసంతం ( 1990 తమిళం)
* రాజా ( 1999 తెలుగు)
* ఆనందం (2001 తమిళం)

### **తమిళనాడు స్టేట్ ఫిల్మ్ అవార్డ్స్(ఉత్తమ చిత్రం ) నాటామై (1994)
* సూర్యవంశం (1997)
* తుల్లాధ మనముమ్ తుల్లుం (1999)

## మరణం

ఆర్. బి. చౌదరి 2026 మే 5న రాజస్థాన్ రాష్ట్రం ఉదయ్‌పూర్ లో జరిగిన రోడ్డు ప్రమాదంలో మరణించాడు.

## మూలాలు

## బయటి లింకులు

* ఇంటర్నెట్ మూవీ డేటాబేసు లో ఆర్. బి. చౌదరి పేజీ
# రఘువరన్

| రఘువరన్ |
| --- |
|  |
| జననం | రఘువరన వేలాయుధమ్‌ మేనన్ డిసెంబర్ 11, 1958 Kollengode, కేరళ |
| మరణం | 2008 మార్చి 19(2008-03-19) (వయసు: 49) చెన్నై, తమిళనాడు |
| వృత్తి | సినిమా నటుడు |
| ఎత్తు | 6 ft 3 in (191 cm) |
| భాగస్వామి | రోహిణి (విడాకులు) |
| పిల్లలు | రిషివరన్ |
| తల్లిదండ్రులు | వేలాయుధన్, కస్తూరి. |

**రఘువరన్** (డిసెంబర్ 11, 1948 - మార్చి 19, 2008) దక్షిణ భారతదేశానికి చెందిన సుప్రసిద్ధ నటుడు. ప్రతినాయక పాత్రలు పోషించి మెప్పించాడు. దాదాపు 150 సినిమాల్లో నటించాడు. ఇందులో తమిళం, తెలుగు, కన్నడం, మలయాళ చిత్రాలున్నాయి.

## జననం

రఘువరన్ కేరళ రాష్ట్రం, పాలక్కాడ్ జిల్లాకు చెందిన కోలెంగూడె అనే ప్రాంతమునందు జన్మించాడు. ఆయన తల్లిదండ్రులు వేలాయుధన్, కస్తూరి.

తెలుగు నటి రోహిణితో ఆయనకు వివాహం జరిగింది. వారికి సాయి రిషివరన్ అనే కొడుకు ఉన్నాడు. అయితే వారు తరువాత విడాకులు తీసుకున్నారు.

## మరణం

చిత్రరంగంలో బాగా విజయవంతమైనా ఆయన మాదకద్రవ్యాలకు, మద్యానికి బానిస కావడంతో జీవితం ఒడిదుడుకులకు గురైంది. రఘువరన్ మార్చి 19, 2008 న చెన్నైలో గాఢ నిద్రలో ఉండగానే గుండెపోటుతో మరణించాడు. దీర్ఘకాలం మద్యం సేవించడం వలన ఆయన కాలేయం కూడా దెబ్బతిన్నది. చనిపోవడానికి కొద్దిరోజులకు ముందు ఆయన నిద్రలో ఉండగా చనిపోయే సన్నివేశంలో నటించడం యాదృచ్ఛికంగా జరిగింది.

## కెరీర్

శివ, పసివాడి ప్రాణం, బాషా మొదలైన సినిమాలలో ఆయన పాత్రలు తెలుగు ప్రేక్షకులకు సుపరిచితం. 2008లో వచ్చిన ఆటాడిస్తా రఘువరన్ చివరి సినిమా.

## నటించిన తెలుగు సినిమాలు

* దాసన్నా (2010)
* బ్యాంక్ (చిత్రం)
* ఆటాడిస్తా (2008) చివరి సినిమా
* శివాజీ (2007) .... Dr. Cheziyan
* ఎవడైతే నాకేంటి (2007) .... Bala Gangadhar
* మాస్ (2004) .... Satya
* జాని (2003)
* బాబీ (2002) .... K.R.
* రన్ (2002) .... Siva's brother-in-law
* ఆజాద్ (2000) .... Deva/CBI Officer Vishwanath/Harkat Ul Ansari
* ప్రియురాలు పిలిచింది (2000) .... Sowmya's Boss
* బోస్ (2000)
* ఒకే ఒక్కడు (1999)
* అనగనగా ఒక అమ్మాయి (1999)
* ఆహా (1997)
* అనగనగా ఒక రోజు (1997)
* అరుణాచలం (1997) .... Viswanath
* సుస్వాగతం (1997) .... Dr.Chandrasekhar
* రక్షకుడు (1996) .... Raghu/Raghavan
* ముత్తు (1995) .... Devaan
* ప్రేమికుడు (1994) .... Malli
* కిల్లర్ (1992)
* అసాధ్యులు (1992)
* నా రూటే వేరు (1991)
* అంజలి (1990) .... శేఖర్
* టైగర్ శివ (1989) .... జాన్
* వ్యూహం (1990) .... Tony Leous
* లంకేశ్వరుడు (1989)
* రుద్రనేత్రుడు (1989) .... Q
* శివ (1989)
* కాంచన సీత (1988)
* జేబుదొంగ (1987)
* పసివాడి ప్రాణం (1987) .... Venu
* న్యాయానికి సంకెళ్ళు (1987)
* చైతన్య (1986) .... Kalicharan
* మిస్టర్ భరత్ (1986) .... Michael

## మూలాలు

## బయటి లింకులు

* ఐ.ఎమ్.డి.బి.లో రఘువరన్ పేజీ.
# బావ నచ్చాడు

|  |
| --- |
| **బావ నచ్చాడు** (2001 తెలుగు సినిమా) |
|  |
| దర్శకత్వం | కె.ఎస్. రవికుమార్ |
| నిర్మాణం | అరుణా రాజు |
| కథ | జనార్ధన మహర్షి |
| తారాగణం | అక్కినేని నాగార్జున, సిమ్రాన్, రీమా సేన్ మనోరమ సుమన్ రంగనాథన్ |
| సంగీతం | ఎం.ఎం. కీరవాణి |
| సంభాషణలు | జనార్ధన మహర్షి |
| ఛాయాగ్రహణం | శ్యాం కె. నాయుడు |
| కూర్పు | కోలా భాస్కర్ |
| భాష | తెలుగు |

బావ నచ్చాడు 2001 లో వచ్చిన టాలీవుడ్ చిత్రం. కె.ఎస్.రవికుమార్ రచన, దర్శకత్వం వహించగా రోజా మూవీస్ బ్యానర్‌లో ఎం. అర్జున రాజు నిర్మించాడు. ఇందులో నాగార్జున అక్కినేని, సిమ్రాన్, రీమా సేన్ ప్రధాన పాత్రల్లో నటించారు, ఎంఎం కీరవాణి సంగీతం అందించాడు.

## కథ

అజయ్ ( నాగార్జున అక్కినేని ) ఒక వ్యాపార ప్రకటనలు తీస్తూంటాడు (దర్శకుడు, నటుడు). తన కాబోయే భార్య ఎలా ఉండాలో కచ్చితమైన ఆలోచన ఉంది. అతని తల్లి ఎంపిక చేసిన ఆమె ఊరు కోవ్వూరుకే చెందిన యువతి మీనాక్షి ( సిమ్రాన్ ) ని పెళ్ళి చేసుకుంటాడు. మీనాక్షి త్వరలోనే గర్భవతి అవుతుంది. కొంత కాలం తరువాత, మీనాక్షికి ఎముక చిట్లుతుంది. మీనాక్షిని చూసుకోవటానికి ఆమె కుటుంబం మొత్తం అజయ్ ఇంట్లో దిగుతుంది. ఆమెకు లహరి ( రీమా సేన్ ) అనే అందమైన సోదరి ఉంది. ఆ కాలంలో సుమ ( సుమన్ రంగనాథన్ ), అజయ్ వద్ద పనిచేసే రెగ్యులర్ మోడల్‌కు ఎముక చిట్లడంతో లహరి ఆమె స్థానంలో అజయ్ సరసన మోడల్ గా పనిచేస్తుంది. లహరిని మోడలింగ్ వృత్తి ఆకర్షిస్తుంది. తరువాత అజయ్‌తో ప్రేమలో పడుతుంది. కానీ అజయ్‌కి ఆమె పట్ల ఎలాంటి భావాలు ఉండవు. మీనాక్షి ఆరోగ్యం బాగుపడడంతో ఆమె కుటుంబం వాళ్ళ ఊరికి తిరిగి వెళ్తుంది. అజయ్‌ను పెళ్ళి చేసుకోవాలనే కోరిక గురించి లహరి మీనాక్షికి చెబుతుంది. మీనాక్షి కోపంతో వెనక్కి భర్త దగ్గరికి వచ్చేస్తుంది, ఇంతలో, లహరి ఆత్మహత్యకు ప్రయత్నిస్తుంది. మీనాక్షి, లహరితో చాలా సన్నిహితంగా ఉండటంతో, అజయ్‌తో పెళ్ళి చేస్తానని లహరికి హామీ ఇస్తుంది. లహరిని బాధించకుండా అజయ్ తన సంసారాన్ని ఎలా కాపాడుకుంటాడు అనేది మిగిలిన చిత్రం.

## తారాగణం

* అక్కినేని నాగార్జున
* సిమ్రాన్
* రీమాసేన్
* సుమన్ రంగనాధన్
* తనికెళ్ల భరణి
* మల్లికార్జున్
* ఎం.ఎస్ నారాయణ
* సుధ
* రాజా రవీంద్ర
* జనార్థన్ మహర్షి
* అనంత్ బాబు
* మనోరమ
* రజిత
* కె ఎస్ రవికుమార్.

## పాటలు

పాటల జాబితా| సం. | పాట | పాట రచయిత | గాయనీ గాయకులు | పాట నిడివి |
| --- | --- | --- | --- | --- |
| 1. | "అనురాగం అనురాగంలో" | చంద్రబోస్ (రచయిత) | హరిహరన్, సుజాత | 5:22 |
| 2. | "చందమామా చందమామా" | చంద్రబోస్ | ఉదిత్ నారాయణ్, చిత్ర, హరిణి | 4:49 |
| 3. | "మాటోటుంది మగడా" | సిరివెన్నెల సీతారామశాస్త్రి | శంకర్ మహదేవన్, అనూరాధా శ్రీరామ్ | 5:31 |
| 4. | "అక్కా బావ నచ్చాడా" | వేటూరి సుందరరామమూర్తి | హరిణి | 4:34 |
| 5. | "బ్యాంగ్ బ్యాంగ్" | సిరివెన్నెల సీతారామశాస్త్రి | శంకర్ మహదేవన్, సునీతా రావు | 5:09 |
| 6. | "వెరీ సెక్సీ" | చంద్రబోస్ | శంకర్ మహదేవన్, గంగ | 5:12 |
| మొత్తం నిడివి: | 30:37 |

## మూలాలు
# విలన్

| విలన్ |
| --- |
| దర్శకత్వం | కె. ఎస్. రవికుమార్ |
| రచన | తోటపల్లి సాయినాథ్ **(మాటలు)** |
| స్క్రీన్ ప్లే | కె.ఎస్. రవికుమార్ |
| కథ | యుగి సేతు |
| దీనిపై ఆధారితం | *విలన్* (తమిళం) |
| నిర్మాత | సింగనమల రమేష్ బాబు ఎ మల్లికార్జు **(సమర్పణ)** |
| తారాగణం | రాజశేఖర్ నేహా ధుపియా తులిప్ జోషి |
| ఛాయాగ్రహణం | సి. విజయశ్రీ |
| కూర్పు | కోలా భాస్కర్ |
| సంగీతం | విద్యాసాగర్ |
| నిర్మాణ సంస్థ | కనకరత్న మూవీస్ ప్రై లి. |
| విడుదల తేదీ | 2003 నవంబరు 23 (2003-11-23) |
| సినిమా నిడివి | 159 నిముషాలు |
| దేశం | భారతదేశం |
| భాష | తెలుగు |

**విలన్**, 2003 నవంబరు 23న విడుదలైన తెలుగు సినిమా. కనకరత్న మూవీస్ ప్రై లి. బ్యానరులో సింగనమల రమేష్ బాబు నిర్మించిన ఈ సినిమాకు కె. ఎస్. రవికుమార్ దర్శకత్వం వహించాడు. ఇందులో రాజశేఖర్ (ద్విపాత్రాభినయం), నేహా ధుపియా, తులిప్ జోషి నటించగా, విద్యాసాగర్ సంగీతం అందించాడు. కె.ఎస్.రవికుమార్ దర్శకత్వంలోనే 2002లో విడుదలైన విలన్ అనే తమిళ సినిమా రీమేక్ ఇది. సుజాత, విజయన్ తెలుగులో కూడా అదే పాత్రలలో నటించారు. నేహా ధూపియా, తులిప్ జోషి, విజయన్ లకు తెలుగులో తొలి సినిమా ఇది.

## నటవర్గం

* రాజశేఖర్ (గురు, విష్ణు)
* నేహా ధుపియా (ఈషా)
* తులిప్ జోషి
* నరేష్
* విజయన్
* రామిరెడ్డి
* సుజాత
* జీవా
* శివాజీ రాజా
* తిరుపతి ప్రకాష్
* ఎవిఎస్
* శివకృష్ణ
* రజిత
* బండ్ల గణేష్
* కాస్ట్యూమ్స్ కృష్ణ
* రఘునాథ రెడ్డి
* భూపిందర్ సింగ్
* జెన్నీ
* లక్ష్మీపతి
* గౌతంరాజు
* రంగనాథ్
* కె.ఎస్.రవికుమార్ (తమిళ దర్శకుడిగా అతిథి పాత్ర)
* సోనా హైడెన్

## నిర్మాణం

తమిళ *విలన్* చూసిన రాజశేఖర్ సినిమాను ఎంజాయ్ చేసాడు కాని రీమేక్ లో నటించడానికి మొదట ఒప్పుకోలేదు. ఇతరులు ఇచ్చిన సలహా, ప్రోత్సాహంతో అతను రీమేక్‌లో నటించడానికి నిర్ణయించుకున్నాడు. *నిన్నే ఇష్టపడ్డాను* సినిమాలో ఐటమ్ సాంగ్ చేసిన నేహా ధుపియా, ఈ సినిమాతో తెలుగు సినిమాల్లోకి అరంగేట్రం చేయడానికి సంతకం చేసింది.

## పాటలు

ఈ సినిమాకు విద్యాసాగర్ సంగీతం సమకూర్చాడు. సోహన్ మ్యూజిక్ ద్వారా పాటలు విడుదలయ్యాయి. 2003 అక్టోబరు 29న హైదరాబాదులోని అన్నపూర్ణ స్టూడియోలో పాటలు విడుదల కార్యక్రమం జరిగింది. ఆంధ్రప్రదేశ్ మాజీ ముఖ్యమంత్రి నారా చంద్రబాబు నాయుడు సినిమా ఆడియోను విడుదల చేసి, బ్యాడ్మింటన్ ప్లేయర్ పుల్లెల గోపీచంద్కు మొదటి క్యాసెట్ అందించాడు. ఈ కార్యక్రమంలో ఆంధ్రప్రదేశ్ రెడ్‌క్రాస్ ఉపాధ్యక్షుడు రాజశేఖర్ 50 కుట్టు మిషన్లు, వీల్ కుర్చీలను విరాళంగా ఇచ్చాడు. ఎవిఎస్, అనిత ఈ కార్యక్రమాన్ని నిర్వహించారు.

* పంచదార చిలక - ఉదిత్ నారాయణ్, సాధనా సర్గం
* నా గుండె గుడిలో - ఉన్ని కృష్ణన్, సుజాత మోహన్
* దుమ్మెయికా దులిపేయారా - కార్తీక్, స్వర్ణలత
* ఈ పాడు గూడోదిలి - ఎస్. పి. బాలసుబ్రహ్మణ్యం
* హలో హలో మహాశయా - టిప్పు, షాలిని సింగ్, హరిణి
* వాడిచూపో వేడిచూపో - శంకర్ మహదేవన్, సుజాత

## విడుదల, స్పందన

పిల్లల దినోత్సవం సందర్భంగా నవంబరు 14న ఈ సినిమా విడుదల కావాల్సివుంది. *ఇడెల్ బ్రేన్* ఈ సినిమాకు *2.75 5 రేటింగ్* ఇచ్చింది. ''దర్శకుడు కె.ఎస్.రవికుమార్ తెలుగు ప్రేక్షకులకు తగినట్లుగా ఈ సినిమాలో తగినంత మార్పులు చేయలేదు,'' అని పేర్కొన్నారు. *ఈ సినిమా ఫస్ట్ హాఫ్ జెంటిల్ మేన్ సినిమానుపోలి ఉంటుంది* అని సమీక్ష రాశారు. *ఫుల్ హైదరాబాద్* ఈ సినిమాకు మిశ్రమ విమర్శ రాసింది. "తెలుగు అనువాదానికి శ్రీ రామకృష్ణ వ్రాసిన సంభాషణలు చాలావరకూ గ్రాంథికంగానూ, కృతకంగానూ ఉన్నాయని" ఫిలిం జర్నలిస్ట్ వడ్డి ఓంప్రకాశ్ నారాయణ్ విమర్శించాడు.

## మూలాలు
# భద్ర (సినిమా)

|  |  |
| --- | --- |
|  | తెలుగు సినిమా\*వేదిక |

|  |
| --- |
| **భద్ర** (2005 తెలుగు సినిమా) |
|  |
| దర్శకత్వం | బోయపాటి శ్రీను |
| నిర్మాణం | దిల్ రాజు |
| కథ | బోయపాటి శ్రీను |
| చిత్రానువాదం | బోయపాటి శ్రీను |
| తారాగణం | రవితేజ, మీరా జాస్మిన్, అర్జన్ బజ్వా, ప్రకాష్ రాజ్, ప్రదీప్ రావత్, బ్రహ్మాజీ, ఝాన్సీ (నటి), మురళీమోహన్, సునీల్, పద్మనాభం ఈశ్వరీరావు |
| సంగీతం | దేవి శ్రీ ప్రసాద్ |
| గీతరచన | సిరివెన్నెల సీతారామ శాస్త్రి |
| సంభాషణలు | కొరటాల శివ |
| ఛాయాగ్రహణం | ఆర్థర్ ఏ విల్సన్ |
| కూర్పు | మార్తాండ్ కె. వెంకటేష్ |
| నిర్మాణ సంస్థ | శ్రీ వెంకటేశ్వర క్రియేషన్స్ |
| విడుదల తేదీ | 12 మే 2005 |
| భాష | తెలుగు |
| **ఐ.ఎమ్.డీ.బి పేజీ** |

**భద్ర** బోయపాటి శ్రీను దర్శకత్వంలో 2005 లో విడుదలైన చిత్రం. శ్రీ వెంకటేశ్వర క్రియేషన్స్ పతాకంపై దిల్ రాజు నిర్మించిన సినిమా ఇది. రవితేజ, మీరా జాస్మిన్, అర్జన్ బజ్వా, ప్రకాష్ రాజ్, ప్రదీప్ రావత్ ముఖ్యపాత్రలు పోషించారు. దేవి శ్రీ ప్రసాద్ సంగీతాన్ని అందించారు. ఈ యాక్షన్‌-ఫ్యాక్షన్‌ చిత్రం ఆపదలో ఉన్న అమ్మాయిని ఆదుకున్న భద్ర అనే యువకుని కథ. రాయలసీమలో తన స్నేహితుడి కుటుంబం యొక్క హత్యలకు పగతీర్చుకోవాలననుకునే ఒక యువకుడి కథ నేపథ్యంగా నిర్మితమైన ఈ సినిమా మే 12, 2005న విడుదలైంది. ఈ సినిమా భారీ విజయాన్ని సాధించి హిందీ, తమిళ భాషల్లోకి పునర్నిర్మితమైంది.

## నిర్మాణం

### నటీనటుల ఎంపిక

ఈ కథను మొదటగా బోయపాటి అల్లు అర్జున్ కి చెప్పాడు. అప్పటికి అర్జున్ డేట్స్ ఖాళీగా లేకపోవడంతో కుదరలేదు. అర్జున్ ఈ సినిమా కథను దిల్ రాజుకు వినిపించడంతో ఆయన సినిమా నిర్మాణానికి అంగీకరించాడు. అందుకనే అల్లు అర్జున్ కు కృతజ్ఞతలు అని టైటిల్స్ లో పడింది. అలాగే జూనియర్ ఎన్టీఆర్ కూడా ఈ కథను విని చేయడానికి అంగీకరించలేదు. చివరికి రవితేజకి ఈ అవకాశం వచ్చింది.

## పాటల జాబితా

* తిరుమల వాసా , రచన :సిరివెన్నెల సీతారామశాస్త్రి గానం.సుమంగళి
* జస్ట్ డు ఇట్ , రచన సిరివెన్నెల సీతారామశాస్త్రి, గానం.టిప్పు , తన్విషన్
* సా సా స్యే :రచన: సిరివెన్నెల సీతారామశాస్త్రి గానం.కార్తీక్, కె ఎస్ చిత్ర
* నువ్వు నాకు మనసిస్తే , రచన:కులశేఖర, గానం.మల్లిఖార్జున్, సుమంగళి
* ఓ మనసా, రచన :సిరివెన్నెల సీతారామశాస్త్రి గానం.రవివర్మ
* ఎర్ర కోకా పచ్చ రైకా , రచన: భాస్కర భట్ల రవికుమార్, గానం.పుష్పావనం కుప్పుస్వామి , ఉష
* ఏ ఊరే చిన్నదాన ,రచనం,: విశ్వ , గానం. టిప్పు, కల్పన
* తిరుమల వాసా, గానం.వీణా బై దేవీ (ఇన్స్ట్రుమెంటల్)

## మూలాలు